

**REPUBLIKA HRVATSKA**

**ZADARSKA ŽUPANIJA**

**OPĆINA GRAČAC**

**JEDINSTVENI UPRAVNI ODJEL**

**KLASA: 400-02/25-01/1**

**URBROJ: 2198-31-03-25-1**

**Gračac, 17. listopada 2025. godine**

 **Proračunski korisnici Općine Gračac**

-svima

**PREDMET: Upute za izradu prijedloga Proračuna Općine Gračac**

 **za razdoblje 2026.- 2028. godine,**

 **- dostavljaju se.**

 Poštovani,

 u nastavku teksta dostavljam Vam Upute za izradu prijedloga Proračuna Općine Gračac za razdoblje 2026.- 2028. godine.

 **PROČELNICA**

 **Sandra Kukić**

DOSTAVITI:

1. Dječji vrtić Baltazar Gračac

2. Vatrogasna postrojba Gračac

3. Knjižnica i čitaonica Gračac

4. Mjesni odbor Srb

5. Vijeće srpske nacionalne manjine Općine Gračac

6. Razvojna agencija Općine Gračac

7. Pismohrana, ovdje.

Na znanje:

1.Općinskom načelniku

**OPĆINA GRAČAC**

**JEDINSTVENI UPRAVNI ODJEL**

****

**UPUTE ZA IZRADU PRIJEDLOGA PRORAČUNA**

**OPĆINE GRAČAC**

**ZA RAZDOBLJE 2026.- 2028.**

**Gračac, listopad 2025.**

**1. UVOD**

Vlada Republike Hrvatske (dalje u tekstu: Vlada) u skladu s odredbama Zakona o proračunu („Narodne novine” 144/21) donosi i usvaja akte na temelju kojih Ministarstvo financija sastavlja upute za izradu državnog proračuna i proračuna jedinica lokalne i područne (regionalne) samouprave.

Ministarstvo financija, u skladu s odredbama članka 26. Zakona o proračunu do 20. kolovoza tekuće godine, sastavlja Upute za izradu proračuna jedinica lokalne i područne (regionalne) samouprave za razdoblje 2026. – 2028. (dalje u tekstu: Upute) te ih dostavlja jedinicama.

Upute Ministarstva financija su objavljene 14. listopada 2025. godine, stoga Jedinstveni upravni odjel Općine Gračac izrađuje ove Upute za izradu i dostavu prijedloga financijskih planova za razdoblje 2026.- 2028. godine te ih dostavlja proračunskim i izvanproračunskim korisnicima.

**2. TEMELJNI MAKROEKONOMSKI POKAZATELJI ZA RAZDOBLJE 2026. - 2028.**

Vlada je na sjednici održanoj 27. lipnja 2025. usvojila Odluku o proračunskom okviru za razdoblje 2026. - 2028. kojom je utvrđena visina rashoda koji se financiraju iz općih prihoda i primitaka, doprinosa i namjenskih primitaka po razdjelima organizacijske klasifikacije te visina manjka, odnosno viška izvanproračunskih korisnika državnog proračuna za razdoblje 2026. –2028.

Temeljem Okvira za ekonomsko upravljanje Europskom unijom koji je stupio na snagu 30. travnja 2024. godine, u studenom 2024. Republika Hrvatska izradila je i dostavila Europskoj komisiji Nacionalni srednjoročni fiskalno-strukturni plan za razdoblje 2025.-2028. U svibnju 2025. godine Republika Hrvatska je izradila i godišnje Izvješće o napretku u provedbi Nacionalnog srednjoročnog fiskalno-strukturnog plana Republike Hrvatske (za 2024. i 2025. godinu).

Sve navedeno predstavljalo je temelj za ocjenu i preporuke Europske komisije u svrhu unapređenja hrvatskog gospodarstva u okviru Proljetnog paketa Europskog semestra objavljenog početkom lipnja 2025. On uključuje Specifične preporuke Vijeća EU za Republiku Hrvatsku koje je potrebno provoditi kroz proračunske politike u sljedećih godinu dana. Ovdje je posebice istaknuta važnost poštivanja fiskalne održivosti, povećanih izdvajanja za obranu te ubrzanja provedbe Plana za oporavak i otpornost kao i kohezijskih fondova. Nadalje, potiče se energetska učinkovitost, konsolidacija politike obrazovanja, istraživanja i inovacija, jačanje politika tržišta rada te jačanje adekvatnosti socijalnih naknada i mirovina, vodeći istovremeno računa o fiskalnoj održivosti.

U tom smislu, Odluka o proračunskom okviru za razdoblje 2026. - 2028. je sastavni dio procesa izrade Nacrta proračunskog plana Republike Hrvatske za 2026. godinu koji će Vlada usvojiti krajem listopada 2025. godine te dostaviti EU u svojstvu punopravne članice europodručja. U spomenutom dokumentu bit će predstavljene službene makroekonomske i fiskalne projekcije za 2025. i 2026. godinu, a što će biti osnova za pripremu proračuna i za razdoblje 2026. – 2028.

**3. NOVOSTI VEZANO ZA PROPISE IZ PRORAČUNSKE REGULATIVE**

Jedinice lokalne i područne (regionalne) samouprave i proračunski i izvanproračunski korisnici istih obvezni su izrađivati proračune i financijske planove u skladu s odredbama Zakona o proračunu i podzakonskim aktima te se pridržavati Upute kao i uputa Ministarstva financija i Općine Gračac za pripremu proračuna iz prethodnih razdoblja za one sadržaje koji su prethodnih godina bili detaljno objašnjeni obzirom na to da su u navedenom trenutku bili novina.

Proračunski i izvanproračunski korisnici mogu tekst ranijih uputa naći na službenim mrežnim stranicama Općine Gračac <https://www.gracac.hr/dokumenti.asp?id=7&n=6&g=1> , a Upute Ministarstva financija iz prethodnih razdoblja dostupne su na <https://mfin.gov.hr/istaknute-teme/lokalna-samouprava/upute-za-izradu-proracuna-jlp-r-s/205> .

Metodologija za izradu i donošenje proračuna jedinica lokalne i područne (regionalne) samouprave te financijskih planova proračunskih i izvanproračunskih korisnika propisana je Zakonom o proračunu i podzakonskim aktima kojima se regulira provedba navedenoga Zakona.

3.1. Pravilnik o planiranju u sustavu proračuna („Narodne novine“ br. 1/24)

Pravilnikom o planiranju u sustavu proračuna se propisuje način primjene modificiranog obračunskog načela u postupku planiranja i izvršavanja proračuna jedinica lokalne i područne (regionalne) samouprave i financijskog plana njihovih proračunskih korisnika, izgled i sadržaj proračuna i financijskog plana, rebalansa proračuna i financijskog plana, njihova dostava i objava te uvjeti i pravila preraspodjele sredstava proračuna.

Pravilnik u člancima 10. do 13., sadrži detaljne odredbe vezane uz primjenu modificiranog obračunskog načela u izradi proračuna jedinica lokalne i područne (regionalne) samouprave i financijskih planova. Sadržaj i izgled proračuna i financijskog plana propisan je člancima 14. do 24. te člancima 28. do 40. Pravilnika.

Proračun Općine Gračac za 2026. i projekcije za 2027. i 2028., kao i financijski planovi proračunskih korisnika trebaju biti sastavljeni na način kako je to propisano Zakonom o proračunu i detaljno pojašnjeno Pravilnikom o planiranju u sustavu proračuna i prilozima koji su sastavni dio Pravilnika.

U okviru ove Upute dostavlja se poveznica na Pravilnik o planiranju u sustavu proračuna („Narodne novine“ br. 1/24) uz kojeg su navedeni prilozi u kojima je opisan izgled i sadržaj proračuna i financijskog plana proračunskog korisnika.

**3.2. Pravilnik o proračunskom računovodstvu i Računskom planu („Narodne novine“ br. 158/23 i 154/24)**

U planiranju proračuna i financijskih planova za 2026. i projekcija za 2027. i 2028. koristi se ekonomska klasifikacija propisana Pravilnikom o proračunskom računovodstvu i Računskom planu.

Navedenim Pravilnikom, koji je znatno opsežniji od prethodnog, uveden je pojam Objedinjene glavne knjige proračuna, propisane nove obvezne analitičke evidencije, utvrđeni drugačiji kriteriji za ispravak vrijednosti potraživanja. Nadalje u Računskom planu su otvorene neke nove skupine, podskupine, odjeljci i osnovni računi, dok su neki brisani. Promijenjen je način evidentiranja depozita i kratkoročnih primitaka i izdataka, povrata prihoda, pomoći i donacija, promjena u vrijednosti i obujmu nefinancijske imovine, definicija obveza, detaljno je definirano što mora sadržavati izvadak za pojedini analitički račun iz Glavne knjige (kartica konta).

3.3. Pravilnik o proračunskim klasifikacijama („Narodne novine“ br. 4/24, 122/25)

Pravilnik o proračunskim klasifikacijama donesen u siječnju 2025. u primjeni je od proračunskog ciklusa 2025. – 2027. U skladu s odredbama Pravilnika o proračunskim klasifikacijama iz siječnja 2025. kao i u skladu s prethodnim pravilnicima na razini državnog proračuna i proračuna jedinica lokalne i područne (regionalne) samouprave koristile su se obvezne oznake izvora financiranja isključivo na razini razreda i to na sljedeći način:

1 opći prihodi i primici

2 doprinosi

3 vlastiti prihodi

4 prihodi za posebne namjene

5 pomoći

6 donacije

7 prihodi od prodaje ili zamjene nefinancijske imovine i naknade s naslova osiguranja

8 namjenski primici.

Izmjenama i dopunama Pravilnika o proračunskim klasifikacijama usvojenima u rujnu 2025. uvode se nove oznake izvora financiranja na razini subjekta opće države te se isti uvrštavaju u odredbe iz Upute za oznake izvora financiranja sredstava Europske unije, a koje se tiču primjena jedinstvenih oznaka izvora financiranja za EU sredstva za sve subjekte unutar općeg proračuna. U odnosu na dosadašnji Pravilnik, novost je da se uz brojčane oznake i nazive razreda izvora financiranja (prva razina), propisuju kao obvezne za sve obveznike primjene i brojčane oznake i nazivi skupina izvora financiranja (druga razina), te određene podskupine i niže analitičke oznake izvora financiranja za EU sredstva (treća i niža razina). Jedinice lokalne i područne (regionalne) samouprave i njihovi proračunski i izvanproračunski korisnici obvezni su izvore financiranja sukladno Pravilniku planirati od proračunskog ciklusa za razdoblje 2027. – 2029., dok je za izvore navedene u nastavku primjena obvezna u planiranju i izvršavanju proračuna i financijskog plana od proračunskog ciklusa za razdoblje 2026. – 2028. godine.

|  |  |  |  |  |  |  |  |
| --- | --- | --- | --- | --- | --- | --- | --- |
| **5 Pomoći** |   |   |   |   |   |   |   |
| 51 Programi Unije |   |   |   |   |   |   |
| 510 Programi Unije |  |  |  |  |  |   |
| 52 Ostale pomoći |  |  |  |  |  |   |
| 53 Darovnice |  |  |  |  |  |   |
| 54 europski poljoprivredni jamstveni fond (EAGF) |  |  |   |
| 56 Fondovi EU |  |  |  |  |  |   |
| 561 Europski socijalni fond plus |  |  |  |   |
| 562 Kohezijski fond |  |  |  |  |  |   |
| 563 Europski fond za regionalni razvoj |  |  |  |   |
| 564 Fond za pomorstvo, ribarstvo i akvakulturu |  |  |   |
| 565 Europski poljoprivredni fond za ruralni razvoj |  |  |   |
| 566 Modernizacijski fond |  |  |  |  |   |
| 567 Socijalni fond za klimatsku politiku |  |  |  |   |
| 57 Ostali programi EU |  |  |  |  |   |
| 575 Fond za azil, migracije i integraciju |  |  |  |   |
| 577 Fond za pravednu tranziciju |  |  |  |   |
| 578 Fond za unutarnju sigurnost |  |  |  |   |
| 579 Fond za integrirano upravljanje granicama |  |  |   |
| 58 Instrumenti EU nove generacije |  |  |  |   |
| 581 Mehanizam za oporavak i otpornost - bespovratna sredstva |   |
| **8 Namjenski primici** |   |   |   |   |   |   |
| 81 Namjenski primici od zaduživanja |  |  |  |   |
| 810 Namjenski primici od zaduživanja - ostali  |   |   |   |

# 3.4. Pravilnik o korištenju sredstava Europske unije („Narodne novine“ br. 44/24)

Pravilnik se primjenjuje za planiranje i izvršavanje, povrate sredstava te evidentiranje i izvještavanje o sredstvima Europske unije u Republici Hrvatskoj, počevši s proračunskim procesima povezanim s izradom i donošenjem proračuna i financijskih planova za 2025. i projekcija za 2026. i 2027., odnosno u knjigovodstvenim evidencijama od 1. siječnja 2025. Sredstva Europske unije na koja se odnose odredbe Pravilnika su sredstva iz programskog razdoblja 2021. – 2027. koja su Republici Hrvatskoj na raspolaganju kroz Programe Unije, Mehanizam za oporavak i otpornost te EU fondove iz programskog razdoblja 2021. - 2027.

U svibnju 2025. godine Ministarstvo financija izdalo je novu Uputu za računovodstveno evidentiranje sredstava Europske unije (dalje u tekstu Uputa EU). Uputa EU uređuje pravila za računovodstvene evidencije poslovnih promjena vezanih za upravljanje i korištenje EU sredstava koja su na raspolaganju Republici Hrvatskoj kroz programsko razdoblje 2021. – 2027. Uputa EU je dostupna u aplikaciji Ministarstva financija Financijsko izvještavanje u sustavu proračuna i Registar proračunskih i izvanproračunskih korisnika (RKPFI).

3.5. Uredba o načinu ocjene i postupku odobravanja investicijskih projekta („Narodne novine“ br. 158/23)

Uredbom se propisuje način ocjene i postupak odobravanja investicijskih projekata za koje obveze preuzimaju proračunski korisnici državnog proračuna, jedinica lokalne i područne (regionalne) samouprave. Uredbom su se po prvi puta definirale kategorije investicijskih projekata ovisno o ukupnim investicijskim troškovima (mikro, mali, srednji i veliki investicijski projekti), utvrdila obveza izrade i financiranja pred-investicijskih studija (ovisno o kategoriji investicijskog projekta), propisan način ocjene i postupak odobravanja investicijskih projekata te postupci i rokovi izvještavanja o provedbi investicijskih projekta.

Uredba se u cijelosti počela primjenjivati za investicijske projekte čija su se provedba i financiranje planirali u financijskom planu/proračunu za 2025. i projekcijama za 2026. i 2027.

Sukladno uredbi za investicijske projekte koji su veći od 60.000,00 eura, a ne financiraju se EU sredstvima moraju se izraditi pred-investicijske studije.

**4. METODOLOGIJA IZRADE PRORAČUNA OPĆINE GRAČAC I FINANCIJSKOG PLANA PRORAČUNSKIH KORISNIKA OPĆINE GRAČAC**

Metodologija za izradu proračuna propisana je Zakonom o proračunu i podzakonskim aktima kojima se regulira provedba navedenoga Zakona.

Proračunski korisnici obvezni su izrađivati planove u skladu s odredbama Zakona o proračunu i podzakonskih akata te se pridržavati ovih uputa.

Proračun Općine Gračac sastoji se od plana za proračunsku godinu i projekcija za sljedeće dvije godine, a sadrži financijske planove proračunskih korisnika prikazane kroz opći i posebni dio i obrazloženje proračuna.

**4.1. Sadržaj Proračuna Općine Gračac**

Proračun Općine Gračac sastoji se od plana za proračunsku godinu i projekcija za sljedeće dvije godine.

**4.2.** **Temeljne makroekonomske pretpostavke za izradu prijedloga Proračuna te opis planiranih politika Općine Gračac**

Na temelju vlastitih ekonomskih pretpostavki i očekivanih gospodarskih kretanja, projicirani su prihodi Općine Gračac za razdoblje 2026.-2028. godine.

Značajan prihod Općine Gračac su tekuće pomoći iz Državnog proračuna koje će u Planu proračuna za 2026. godinu biti planirani sukladno Odluci Vlade o udjelu sredstava fiskalnog izravnanja za pojedinu općinu, grad i županiju u ukupnim sredstvima fiskalnog izravnanja za 2026. godinu. Kroz tekuće pomoći očekuje se i ostvarenje prihoda namijenjenih za fiskalnu održivost dječjih vrtića, koji se osiguravaju u državnom proračunu.

Na temelju Zakona o sustavu strateškog planiranja i upravljanja razvojem Republike Hrvatske, u rujnu 2022. godine Općinsko vijeće Općine Gračac donijelo je Strateški program razvoja Općine Gračac za razdoblje od 2021.-2025. godine [https://www.gracac.hr/Dokumenti/Strateski\_program\_razvoja\_Opcine\_Gracac\_2021.-2026\_20.9.2022.pdf](https://www.gracac.hr/Dokumenti/Strateski_program_razvoja_Opcine_Gracac_2021.-2025_20.9.2022.pdf) čija primjena se planira produžiti na sljedeće dvogodišnje razdoblje. U Općini Gračac su definirana tri strateška cilja:

1. Razvoj konkurentnog i održivog gospodarstva zasnovanog na poduzetničkoj klimi, poljoprivredi i raznovrsnoj turističkoj ponudi

2. Unapređenje infrastrukturnog sustava Općine na načelima održivog razvoja

3. Opći rast životnog standarda uz razvoj ljudskih potencijala i mjera socijalne politike.

Također, općinski načelnik, na temelju Zakona o sustavu strateškog planiranja i upravljanja razvojem Republike Hrvatske, u listopadu 2025. godine donio je Provedbeni program Općine Gračac za razdoblje 2025. - 2029. godine kao kratkoročni akt strateškog planiranja kojima se definiraju prioriteti i mjere za provedbu strateških ciljeva za daljnji razvoj Općine Gračac:

|  |  |
| --- | --- |
| **PRIORITET 1:** **RAZVOJ KONKURENTNOG I ODRŽIVOG GOSPODARSTVA ZASNOVANOG NA PODUZETNIČKOJ KLIMI, POLJOPRIVREDI I RAZNOVRSNOJ TURISTIČKOJ PONUDI** | **Mjera 2.1.:** Razvoj, modernizacija i jačanje kapaciteta poduzetničke infrastrukture i potpornih institucija**Mjera 4.2.:** Razvoj i unaprjeđenje turističke infrastrukture**Mjera 4.4.:** Povećanje prepoznatljivosti destinacije |
| **PRIORITET 2:** **UNAPRJEĐENJE INFRASTRUKTURNOG SUSTAVA OPĆINE NA NAČELIMA ODRŽIVOG RAZVOJA** | **Mjera 19.1.** Demografska i gospodarska revitalizacija potpomognutih i brdsko-planinskih područja**Mjera 19.2.:** Demografska i gospodarska revitalizacija ruralnih područja i razvoj pametnih sela**Mjera 13.1.:** Unaprjeđenje sustava gospodarenja komunalnim otpadom i poticanje prijelaza na kružno gospodarstvo**Mjera 9.2.:** Unaprjeđenje sportske infrastrukture i sustava predškolskog, školskog i akademskog sporta**Mjera 9.3.:** Poticanje i unaprjeđenje dostupnosti rekreacije i tjelesnog vježbanja građana**Mjera 7.1.:** Optimizacija i digitalizacija usluga i procesa javne uprave**Mjera 7.6.:** Unaprjeđenje sustava upravljanja imovinom u vlasništvu lokalne i regionalne samouprave. |
| **PRIORITET 3:** **OPĆI RAST ŽIVOTNOG STANDARDA UZ RAZVOJ LJUDSKIH POTENCIJALA I MJERA SOCIJALNE POLITIKE** | **Mjera 6.6.:** Poticanje suradnje i jačanje sustava, programa i mjera za unaprjeđenje regionalnog tržišta rada i poticanje samozapošljavanja**Mjera 6.7.:** Podrška osposobljavanju i integraciji teško zapošljivih skupina u tržište rada**Mjera 11.1.:** Jačanje kapaciteta sigurnosnih službi i sustava civilne zaštite kroz ulaganja u razvoj infrastrukture i primjenu novih tehnika i tehnologija**Mjera 11.2.:** Jačanje ljudskih kapaciteta i uvjeta rada sigurnosnih službi i sustava civilne zaštite |

**4.3. Procjena prihoda i rashoda te primitaka i izdataka proračuna Općine Gračac u sljedeće tri godine**

Prihodi Općine Gračac planiraju se u skladu s trenutnim kretanjima i makroekonomskim projekcijama za razdoblje od 2026.-2028. godine.

Prihodi od nefinancijske imovine će biti planirani u nešto većem iznosu u odnosu na prethodna razdoblja, zbog planiranog povećanja prihoda od naknade ostvarene proizvodnjom iz obnovljivih izvora energije.

Planirat će se i veći prihodi po osnovi zakupa poljoprivrednog zemljišta, budući da je usvojen Program raspolaganja poljoprivrednim zemljištem u vlasništvu RH te je u izradi natječaj za davanje u zakup zemljišta obuhvaćenog Programom.

Prihodi od poreza će biti planirani ovisno o realizaciji u odnosu na prethodna razdoblja te o eventualnom donošenju odluka Općinskog vijeća u odnosu na poreze za koje je nadležno, što opet donosi određenu neizvjesnost pri planiranju.

Također, svi ostali prihodi Općine Gračac (ostali prihodi od nefinancijske imovine, prihodi od pristojbi, prihodi za posebne namjene i dr.) bit će planirani sukladno realizaciji prethodne godine te očekivanim trendovima kretanja.

Rashodi Općine Gračac od 2026.-2028. godine planiraju se u skladu s trenutnim potrebama te već preuzetim obvezama. U odnosu na rashode iz Proračuna za 2025. godinu uvećani su zbog povećanja prvenstveno rashoda za zaposlene, slijedom promjene propisa koji dovode do povećanja plaća zaposlenih (osobito u javnim ustanovama koje su proračunski korisnici Općine Gračac), općem trendu rasta troškova i cijena na nivou Republike Hrvatske te rashoda za provedbe novih projekata i aktivnosti.

**4.4. Visina rashoda koji se financiraju iz općih prihoda i primitaka te namjenskih primitaka po razdjelima organizacijske klasifikacije, za iduću proračunsku godinu i za sljedeće dvije godine, raspoređena na:**

a) visinu rashoda potrebnih za provedbu postojećih programa odnosno aktivnosti, koje proizlaze iz važećih propisa- LIMIT 1, i

b) visinu rashoda potrebnih za uvođenje i provedbu novih ili promjenu postojećih programa odnosno aktivnosti- LIMIT 2:

Tablicom limita **limitiraju se isključivo sredstva koja se ostvaruju iz Proračuna Općine Gračac.** Limitom 1 utvrđuju se sredstva potrebna za provedbu postojećih programa/aktivnosti, limitom 2 se utvrđuju sredstva potrebna za provedbu novih ili promjenu postojećih programa/aktivnosti.

Zadani limiti u ovoj Uputi mogu odudarati od ukupnih iznosa donošenog Proračuna za 2026. godinu zbog novonastalih situacija koje je moguće očekivati do kraja završnog Prijedloga proračuna.

**Planiranje rashoda proračunskih korisnika u sklopu decentraliziranih funkcija**

Sredstva pomoći izravnanja za decentralizirane funkcije u 2026. godini, kao i prethodnih

godina, bit će osigurana u državnom proračunu Republike Hrvatske na razdjelu tijela (ministarstva i/ili drugog tijela državne uprave) nadležnog za određenu decentraliziranu funkciju. Radi se o sredstvima namijenjenima nositeljima decentraliziranih funkcija (županijama, Gradu Zagrebu, gradovima i općinama) koje iz namjenskog udjela poreza na dohodak ostvare manje sredstava nego im je potrebno za dostizanje minimalnih financijskih standarda te imaju pravo na pomoć izravnanja. Na temelju odredbi Zakona o financiranju jedinica lokalne i područne (regionalne) samouprave Vlada donosi, na godišnjoj razini, uredbu o načinu financiranja decentraliziranih funkcija te izračuna iznosa pomoći izravnanja za decentralizirane funkcije jedinica lokalne i područne (regionalne) samouprave za proračunsku godinu. Vlada navedenom uredbom i svojim odlukama o minimalnim financijskim standardima utvrđuje bilančna prava, odnosno sredstva potrebna za osiguranje minimalnih financijskih standarda preuzetih decentraliziranih funkcija te način izračuna i doznake iznosa pomoći izravnanja. Odluke o minimalnim financijskim standardima Vlada donosi, također na godišnjoj razini, na temelju odredaba posebnih zakona, no Odluka još nije dostupna.

**Posebne upute za Vijeće srpske nacionalne manjine Općine Gračac i Mjesni odbor Srb**

Ustavnim zakonom o pravima nacionalnih manjina („Narodne novine“ broj 155/02, 47/10, 80/10 i 93/11) određeno je da pripadnici nacionalnih manjina biraju svoje predstavnike radi sudjelovanja u javnom životu i upravljanju lokalnim poslovima putem vijeća i predstavnika nacionalnih manjina u jedinicama samouprave.

Vijeće srpske nacionalne manjine Općine Gračac izradit će financijske planove za razdoblje 2026. - 2028., u okviru limita koje odredi Općina Gračac, kao proračunski korisnik. Financijski planovi Vijeća uključit će se u proračun Općine Gračac za razdoblje 2026. - 2028. Prihodi i rashodi Vijeća u financijskom planu trebaju biti iskazani po prirodnim vrstama (za plaće, za materijalne rashode, za nabavu imovine).

Vijeće srpske nacionalne manjine Općine Gračac koje posluje preko vlastitog računa ostaje u obvezi dostaviti financijske izvještaje za godine na koje se odnosi proračun za razdoblje 2026. - 2028. za potrebe konsolidacije i kontrola kao proračunski korisnici.

Iako Mjesni odbor Srb nije u registru proračunskih korisnika, isti posluje preko vlastitog računa te je, slijedom dosadašnje prakse i on uključen u ove Upute.

**TABLICA S LIMITIMA ZA IZRADU PRIJEDLOGA FINANCIJSKIH PLANOVA PRORAČUNSKIH KORISNIKA OPĆINE GRAČAC:**

**-svi iznosi iskazani su u eurima-**

|  |  |  |  |  |  |
| --- | --- | --- | --- | --- | --- |
| **NAZIV** | **IZVRŠENJE 2024.** | **PLAN 2025.** | **2026.** | **2027.** | **2028.** |
| **Limit 1.** | **Limit 2.** | **UKUPNO** | **Limit 1.** | **Limit 2.** | **UKUPNO** | **Limit 1.** | **Limit 2.** | **UKUPNO**  |
| **DJEČJI VRTIĆ BALTAZAR** | 380.220,68 | 487.000,00 | 490.000,00 | 2.000,00 | 492.000,00 | 494.900,00 | 2.000,00 | 496.900,00 | 499.849,00 | 2.000,00 | 501.849,00 |
| **KNJIŽNICA I ČITAONICA GRAČAC** | 59.659,83 | 86.426,00 | 87.000,00 | 2.000,00 | 89.000,00 | 87.870,00 | 2.000,00 | 89.870,00 | 90.768,70 | 2.000,00 | 92.768,70 |
| **VATROGASNA POSTROJBA GRAČAC** | 747.981,42 | 1.017.000,00 | 900.000,00 | 2.000,00 | 902.000,00 | 909.000,00 | 2.000,00 | 911.000,00 | 918.090,00 | 2.000,00 | 920.090,00 |
| **MJESNI ODBOR SRB** | 3.584,96 | 3.800,00 |  5.000,00 | 0,00 | 5.000,00 | 5.050,00 | 0,00 | 5.050,00 | 5.100,50 | 0,00 | 5.100,50 |
| **VIJEĆE SRPSKE NACIONALNE MANJINE** | 2.891,78 | 3.000,00 |  10.000,00 | 0,00 | 10.000,00 | 10.100,00 | 0,00 | 10.100,00 | 10.201,00 | 0,00 | 10.201,00 |
| **RAZVOJNA AGENCIJA OPĆINE GRAČAC** | 40.639,66 | 53.675,00 | 65.000,00 | 2.000,00 | 67.000,00 | 65.650,00 | 2.000,00 | 67.650,00 | 66.306,50 | 2.000,00 | 68.306,50 |
|  | **1.227.985,33** | **1.380.483,00** | **1.557.000,00** | **8.000,00** | **1.565.000,00** | **1.572.570** | **8.000,00** | **1.580.570,00** | **1.590.315,2** | **8.000,00** | **1.598.315,20** |

**4.5. Sadržaj financijskog plana proračunskih korisnika Općine Gračac**

Proračunski korisnici Općine Gračac prihode i primitke, rashode i izdatke za 2026. godinu planiraju na razini skupine (druga razina računskog plana) isto kao za 2027. i 2028. godinu. Upravno vijeće ili drugo upravljačko tijelo obvezno je usvojiti financijski plan korisnika, a Općinsko vijeće proračun za 2026. godinu i projekcije za 2027. i 2028. na razini skupine (druga razina računskog plana). Međutim, Općina Gračac ovlaštena je zatražiti da **proračunski korisnici izrađuju prijedlog financijskog plana na razini odjeljka (četvrta razina računskog plana) te Vas ovim putem izvješćujem da ste isti dužni na navedeni način dostaviti Općini Gračac,** sukladno Uputi Općine Gračac o načinu komunikacije, izvještavanju i načinu praćenja, ostvarivanja i trošenja prihoda i primitaka te ostalih aktivnosti proračunskih korisnika općine Gračac.

**Prijedlog financijskog plana proračunskih korisnika** sastoji se od plana za proračunsku godinu i projekcija za sljedeće dvije godine, a **sadrži opći i posebni dio te obrazloženje financijskog plana.**

**Proračunski korisnici dužni su,** kao i prethodnih godina, **u svom financijskom planu iskazati sve svoje prihode i rashode** bez obzira na moguće uplate dijela prihoda korisnika u proračun Općine Gračac ili podmirivanje dijela rashoda korisnika izravno s računa proračuna.

Detaljni prikaz sadržaja financijskog plana proračunskih korisnika dan je u tablici koja slijedi:



Uz ekonomsku i programsku klasifikaciju, proračunski korisnici u izradi financijskog plana obvezni su primjenjivati i klasifikaciju po izvorima financiranja.

Izvori financiranja i programska klasifikacija koju su korisnici dužni primjenjivati navedeni su u sljedećim tablicama:

**Izvori financiranja po šifri**

|  |  |
| --- | --- |
| Šifra | Naziv |
| 1. | OPĆI PRIHODI I PRIMICI |
| 1.1. | Prihodi od poreza |
| 1.1.1 | Ustupljeni dio poreza i prireza za vatrogasne postrojbe |
| 1.1.2 | Višak - prihodi od poreza i prireza na dohodak |
| 1.2. | Prihodi od nefinancijske imovine |
| 1.3. | Prihodi od administrativnih (upravnih) pristojbi |
| 1.4. | Ostali opći prihodi i primici |
| 1.5. | Prihodi od financijske imovine |
| 1.5.1 | Prihodi od fin. imovine - prihodi korisnika |
| 1.6. | Prihodi od kazni |
| 1.7. | Opći prihodi i primici - višak |
| 3. | VLASTITI PRIHODI |
| 3.1. | Vlastiti prihodi - prihodi proračuna |
| 3.2. | Vlastiti prihodi - prihodi korisnika |
| 4. | PRIHODI ZA POSEBNE NAMJENE |
| 4.1. | Komunalni doprinos |
| 4.2. | Komunalna naknada |
| 4.3. | Doprinos za šume |
| 4.4. | Spomenička renta |
| 4.5. | Ostali nespomenuti prihodi |
| 4.7. | Naknada za zadržavanje nezakonito izgrađene zgrade |
| 4.8. | Prihodi za posebne namjene-prihodi korisnika |
| 4.9. | Ostali nespomenuti prihodi - prihodi korisnika |
| 5. | POMOĆI |
| 5.0. | Kapitalne pomoći od tijela i institucija EU |
| 5.1. | Tekuće pomoći iz državnog proračuna |
| 5.1.1 | Tekuće pomoći od izvanproračunskih korisnika |
| 5.1.2 | Višak - tekuće pomoći iz državnog proračuna  |
| 5.2. | Tekuće pomoći iz županijskog proračuna |
| 5.3. | Kapitalne pomoći iz državnog proračuna |
| 5.3.1 | Kapitalne pomoći od izvanproračunskih korisnika |
| 5.3.2 | Kap. pomoći iz drž. pror. - prihodi korisnika |
| 5.4. | Kapitalne pomoći iz županijskog proračuna |
| 5.4.1 | Kap. pomoći iz žup. pror. - prihodi korisnika |
| 5.5. | Pomoći izravnanja za decentralizirane funkcije |
| 5.6. | Potpora Vatrogasne zajednice |
| 5.7. | Kapitalne pomoći od međunarodnih organizacija te inst.i tije |
| 5.8. | Instrumenti EU nove generacije |
| 5.8.1 | Mehanizam za oporavak i otpornost – bespovratna sredstva |
| 5.8.1.0.0. | Mehanizam za oporavak i otpornost – bespovratna sredstva- raspoloživ predujam ili unaprijed plaćen prihod |
| 5.8.1.1.1. | Mehanizam za oporavak i otpornost – bespovratna sredstva – predfinanciranje iz općih prihoda i primitaka |
| 5.8.1.3.1. | Mehanizam za oporavak i otpornost – bespovratna sredstva- predfinanciranje iz vlastitih prihoda |
| 5.8.1.4.3. | Mehanizam za oporavak i otpornost – bespovratna sredstva -predfinanciranje iz ostalih prihoda za posebne namjene  |
| 5.8.1.8.1. | Mehanizam za oporavak i otpornost – bespovratna sredstva – predfinanciranje iz namjenskih primitaka od zaduživanja |
| 5.9. | Tekuće pomoći od institucija i tijela EU |
| 6. | DONACIJE |
| 6.1. | Tekuće donacije  |
| 6.2. | Tekuće donacije - prihodi korisnika |
| 6.3. | Kapitalne donacije  |
| 7. | PRIHODI OD PRODAJE ILI ZAMJENE NEFINANCIJSKE IMOVINE I NAKNADE S NASLOVA PSIGURANJA |
| 7.1. | Prihodi od prodaje nefinancijske imovine |
| 8. | NAMJENSKI PRIMICI |
| 8.1. | Namjenski primici |

|  |
| --- |
| **PROGRAMSKA KLASIFIKACIJA** |
| **Glava 102 02 USTANOVE U PREDŠKOLSKOM ODGOJU** |
| **Proračunski korisnik 102 02 34475 Dječji vrtić Baltazar** |
| Glavni program A01 Redovne djelatnosti jedinice lokalne samouprave |
| Program A01 1008 Javne potrebe u školstvu i predškolskom odgoju |
| Aktivnost A01 1008A100051 Redovna djelatnost dječjeg vrtića |
| **Glava 102 03 USTANOVE U KULTURI** |
| **Proračunski korisnik 102 03 34539 Knjižnica i čitaonica Gračac** |
| Glavni program A01 Redovne djelatnosti jedinice lokalne samouprave |
| Program A01 1007 Javne potrebe u kulturi i religiji |
| Aktivnost A01 1007A100053 Redovna djelatnost knjižnice |
| Kapitalni projekt A01 1007K100002 Nabava novih publikacija za knjižnicu |
| **Glava 102 04 ZAŠTITA OD POŽARA I SPAŠAVANJE** |
| **Proračunski korisnik 102 04 34514 Vatrogasna postrojba Gračac** |
| Glavni program A01 Redovne djelatnosti jedinice lokalne samouprave |
| Program A01 1002 Zaštita od požara i civilna zaštita |
| Aktivnost A01 1002A100052 Redovna djelatnost javnog vatrogastva |
| Kapitalni projekt A01 1002K100067 Nabava opreme - JVP |
| Tekući projekt A01 1002T100036 Redovna djelatnost javnog vatrogastva izvan minimalnih standarda |
| **Glava 102 05 USTANOVE ZA RAZVOJ GOSPODARSTVA I TURIZMA** |
| **Proračunski korisnik 102 05 50830 Razvojna agencija Općine Gračac** |
| Glavni program A01 Redovne djelatnosti jedinice lokalne samouprave |
| Program A01 1013 Djelatnost razvojne agencije |
| Aktivnost A01 1013A100056 Redovna djelatnost razvojne agencije Općine Gračac |
| **Glava 001 01 PREDSTAVNIČKA, IZVRŠNA I UPRAVNA TIJELA** |
| **Proračunski korisnik 001 01 40000 MJESNI ODBOR SRB**  |
| Glavni program A01 Redovne djelatnosti jedinice lokalne samouprave  |
| Program A01 1000 Redovne djelatnosti predstavničkog i izvršnog tijela  |
| Aktivnost A01 1000A100054 Obavljanje redovne djelatnosti mjesnog odbora Srb  |
| **Glava 001 01 PREDSTAVNIČKA, IZVRŠNA I UPRAVNA TIJELA** |
| **Proračunski korisnik 001 01 40001 VIJEĆE SRPSKE NACIONALNE MANJINE**  |
| Glavni program A01 Redovne djelatnosti jedinice lokalne samouprave  |
| Program A01 1000 Redovne djelatnosti predstavničkog i izvršnog tijela  |
| Aktivnost A01 1000A100055 Vijeće srpske nacionalne manjine  |

**4.6. Rokovi za predlaganje i donošenje financijskog plana proračunskih korisnika i Proračuna Općine Gračac**

Rokovi za predlaganje i donošenje financijskog plana proračunskih korisnika Općine Gračac dani su u tablici u nastavku:

|  |  |  |  |
| --- | --- | --- | --- |
| **TKO:** | **KOME:** | **ROK:** | **NAPOMENA:** |
| Čelnik proračunskog korisnika  | Upravljačkom tijelu | **30. listopada 2025.** | Prije dostave prijedloga financijskog plana Jedinstvenom upravnom odjelu, čelnik proračunskog korisnika obvezan je prijedlog financijskog plana **uputiti upravljačkom tijelu na usvajanje**, ako je primjenjivo, u skladu s aktima kojima je uređen rad proračunskog korisnika |
| **Proračunski korisnik** | **Jedinstvenom upravnom odjelu**  |
| Jedinstveni upravni odjel | Općinskom načelniku | 11. studenog 2025. | Jedinstveni upravni odjel izrađuje nacrt proračuna te ga dostavlja općinskom načelniku |
| Općinski načelnik | Općinskom vijeću | 15. studenog 2025. | Općinski načelnik utvrđuje prijedlog proračuna i podnosi ga Općinskom vijeću na donošenje. |
| Općinsko vijeće |  | Do kraja tekuće 2025. | Općinsko vijeće donosi proračun za 2026. godinu i projekcije za 2027. i 2028. godinu do kraja tekuće 2025. godine, u roku koji omogućuje primjenu proračuna od 1. siječnja 2026. |

**U slučaju da postoje razlike u financijskom planu proračunskog korisnika** sadržanom u proračunu, kojeg je donijelo Općinsko vijeće, u odnosu na već usvojeni prijedlog financijskog plana od strane upravljačkog tijela, **upravljačko tijelo usvaja financijski plan koji je sadržan u proračunu kojeg je donijelo Općinsko vijeće**.

**Napominje se da dostavljeni prijedlog financijskog plana nije ujedno i usvojeni financijski plan!**

**4.7. Izmjene i dopune proračuna**

Izmjenama i dopunama proračuna **mijenja se isključivo plan za tekuću proračunsku godinu.** Na postupak donošenja izmjena i dopuna proračuna na odgovarajući se način primjenjuju odredbe Zakona o proračunu za postupak donošenja proračuna. Izmjene i dopune proračuna sastoje se od plana za tekuću proračunsku godinu i sadrže opći i posebni dio te obrazloženje izmjena i dopuna proračuna. Izmjenama i dopunama proračuna **ne mogu se** umanjiti rashodi i izdaci ispod razine izvršenja i preuzetih obveza po investicijskim projektima te preuzetih obveza iz ugovora koji zahtijevaju plaćanje u sljedećim godinama. Ostvareni namjenski prihodi i primici i ostvareni vlastiti prihodi te rashodi i izdaci izvršeni iznad iznosa utvrđenih u proračunu, izmjenama i dopunama proračuna **moraju se planirati minimalno na razini ostvarenih prihoda i primitaka, odnosno izvršenih rashoda i izdataka.** Uz svake izmjene i dopune proračuna obvezno je izraditi obrazloženja izmjena i dopuna proračuna (općeg i posebnog dijela).

**4.8. Izmjene i dopune financijskog plana**

Sukladno odredbama Zakona o proračunu izmjenama i dopunama financijskog plana **mijenja se isključivo usvojeni plan za tekuću proračunsku godinu.** Na postupak donošenja izmjena i dopuna financijskog plana na odgovarajući se način primjenjuju odredbe Zakona o proračunu za postupak donošenja financijskog plana. Izmjenama i dopunama financijskog plana **ne mogu se** umanjiti rashodi i izdaci ispod razine izvršenja i preuzetih obveza po investicijskim projektima te preuzetih obveza iz ugovora koji zahtijevaju plaćanje u sljedećim godinama. Ostvareni namjenski prihodi i primici i ostvareni vlastiti prihodi te rashodi i izdaci izvršeni iznad iznosa utvrđenih u financijskom planu, izmjenama i dopunama financijskog plana **moraju se planirati minimalno na razini ostvarenih prihoda i primitaka, odnosno izvršenih rashoda i izdataka.** Uz svake izmjene i dopune financijskog plana obvezno je izraditi obrazloženja izmjena i dopuna financijskog plana (općeg i posebnog dijela).

Izmjene i dopune financijskog plana proračunskog korisnika Općine Gračac moguće izraditi na sljedeće načine:

**-Kada je riječ o promjenama u financijskom planu** proračunskih korisnika **koje su vezane uz financiranje** iz izvora općih prihoda i primitaka, odnosno **iz nadležnog lokalnog proračuna,** **izmjene i dopune financijskog plana proračunskog korisnika nisu moguće bez suglasnosti** Općine Gračac, odnosno preraspodjela ili izmjena i dopuna proračuna Općine Gračac.

**-Izmjene i dopune financijskog plana proračunskog korisnika** vezane uz „fleksibilne“ izvore (vlastite i namjenske prihode i primitke) **moguće je urediti na različite načine uz suglasnost Općine Gračac.**

**Svi proračunski korisnici dužni su uskladiti svoj financijski plan s izmijenjenim i dopunjenim proračunom Općine Gračac**.

**4.9. Transparentnost proračuna**

Zakonom o proračunu propisana je obveza objave dokumenata i informacija o trošenju sredstava. Kako bi se osiguralo ostvarenje načela transparentnosti i slobodan pristup informacijama kao i njihovo povezivanje, preuzimanje i ponovno korištenje materijali vezani uz proračun i njegove izmjene objavljuju se u formatu pogodnom za daljnju obradu (word i excel).

Sukladno odredbama članka 144. Zakona o proračunu u nastavku su obaveze vezano za transparentnost:

Proračun i izmjene i dopune proračuna, odluka o privremenom financiranju, odluka i izmjene i dopune odluke o izvršavanju proračuna, polugodišnji i godišnji izvještaj o izvršenju proračuna objavljuju se na mrežnim stranicama Općine Gračac.

**Financijski plan i izmjene i dopune financijskog plana, polugodišnji i godišnji izvještaj o izvršenju financijskog plana proračunskog korisnika objavljuje se na njegovim mrežnim stranicama, odnosno na mrežnim stranicama Općine Gračac ako proračunski korisnik nema svoje mrežne stranice**.

Opći i posebni dio proračuna, odluka o izvršavanju proračuna, izmjene i dopune proračuna te izmjene i dopune odluke o izvršavanju proračuna, odluka o privremenom financiranju te opći i posebni dio polugodišnjeg i godišnjeg izvještaja o izvršenju proračuna objavljuju se u službenom glasilu jedinice (Općina Gračac izdaje službeno glasilo “Službeni glasnik Općine Gračac” koji se objavljuje na stranici Općine Gračac [www.gracac.hr](http://www.gracac.hr), poveznica <https://www.gracac.hr/dokumenti.asp?id=11&n=6&g=1> .

Vodič za građane o proračunu, izmjenama i dopunama proračuna te polugodišnjem i godišnjem izvještaju o izvršenju proračuna objavljuje se na mrežnim stranicama.

U skladu sa dosadašnjom praksom, a vezano za transparentnost proračuna, Ministarstvo

financija i dalje preporuča jedinicama lokalne i područne (regionalne) samouprave da na

svojim mrežnim stranicama:

-sve ključne proračunske dokumente (a posebice prijedlog proračuna, izglasani

proračun, izmjene i dopune proračuna, proračunski vodič, polugodišnji i godišnji

izvještaji o izvršenju proračuna) objavljuju u jedinstvenom folderu nazvanom

PRORAČUN, na kojeg postoji direktan link s naslovne stranice,

-pri objavi prijedloga proračuna, izglasanog proračuna te izmjena i dopuna proračuna

objavljuju kompletan sadržaj tih proračunskih dokumenata (opći i posebni dio

proračuna),

-usvojeni proračuni objavljuju, sukladno odredbama Zakona o proračunu, za

proračunsku godinu i za sljedeće dvije godine na drugoj razini računskoga plana (na

razini skupine) i

-proračunske vodiče za građane, na zahtjev građana, distribuiraju građanima svake

godine u obliku brošure (fizičke i elektroničke), o trošku proračuna.

Zakonom o lokalnoj i područnoj (regionalnoj) samoupravi (Narodne novine, br. 33/01, 60/01, 129/05, 109/07, 125/08, 36/09, 150/11, 144/12, 19/13 - pročišćeni tekst, 137/15 - ispravak, 123/17, 98/19 i 144/20) propisano je da su općina, grad i županija dužne na svojim mrežnim stranicama javno objaviti informacije o trošenju proračunskih sredstavatako da te informacije budu lako dostupne i pretražive. Zakonom o proračunu također je propisano da su jedinice lokalne i područne (regionalne) samouprave, proračunski i izvanproračunski korisnici dužni javno objavljivati informacije o trošenju sredstava na svojim mrežnim stranicama na način da te informacije budu lako dostupne, pretražive i strojno čitljive.

Ministar financija je, sukladno članku 144. Zakona o proračunu, donio Naputak o okvirnom sadržaju, minimalnom skupu podataka te načinu javne objave informacija o trošenju sredstava na mrežnim stranicama jedinica lokalne i područne (regionalne) samouprave te proračunskih i izvanproračunskih korisnika državnog proračuna i proračuna jedinica lokalne i područne (regionalne) samouprave. Isti je objavljen u Narodnim novinama broj 59/23 od 2. lipnja 2023. <https://narodnenovine.nn.hr/clanci/sluzbeni/2023_06_59_1003.html> te na mrežnoj stranici Ministarstva financija

<https://mfin.gov.hr/istaknute-teme/drzavnariznica/izvrsenjeproracuna/institucionalni-okvir-164/164> .

Obveznici primjene Naputka su jedinice lokalne i područne (regionalne) samouprave, proračunski i izvanproračunski korisnici državnog proračuna i proračuna jedinica lokalne i područne (regionalne) samouprave. Naputkom se propisuje okvirni sadržaj, minimalni skup podataka te način javne objave informacija o trošenju sredstava na mrežnim stranicama jedinica lokalne i područne (regionalne) samouprave te proračunskih korisnika u njihovoj nadležnosti.

**5. POSLOVANJE OPĆINE GRAČAC PREKO JEDINSTVENOG RAČUNA PRORAČUNA**

Temeljem članka 50. st. 2. Zakona o proračunu jedinice lokalne i područne (regionalne) samouprave obvezne su imati jedinstveni račun proračuna koji se otvara i vodi u kreditnoj instituciji, a na kojem se ostvaruju svi priljevi i izvršavaju svi odljevi proračuna proračunskih korisnika jedinice lokalne i područne (regionalne) samouprave.

Pravilnik o proračunskom računovodstvu i Računskom planu dodatno je, kao nadogradnju jedinstvenom računu proračuna, propisao obvezu uvođenja Objedinjene glavne knjige proračuna, sustava koji, kao nadopuna postojećim Glavnim knjigama proračuna i Glavnim knjigama proračunskih korisnika, na jednom mjestu objedinjava podatke o poslovnim događajima iz Glavne knjige proračuna i Glavnih knjiga proračunskih korisnika iz nadležnosti proračuna.

Dodatno napominjemo kako se ukidanjem računa proračunskim korisnicima ne oduzima autonomija čelnicima proračunskih korisnika. Čelnici proračunskih korisnika i dalje su odgovorni za poslovanje svoje institucije, za pravodobnu i potpunu naplatu prihoda i izvršenje rashoda sukladno proračunskim odredbama.

Na temelju Zakona o Proračunu, u veljači 2025. godine, Općinsko vijeće Općine Gračac donijelo je Odluku o uvođenju Riznice Općine Gračac („Službeni glasnik Općine Gračac“ br. 2/2025). Odlukom je propisano da Jedinstveni račun Riznice je račun koji služi za primanje, čuvanje, plaćanje i prijenos svih prihoda, primitaka, rashoda i izdataka te drugih plaćanja proračuna i proračunskih korisnika i postaje instrument za upravljanje likvidnošću općinskog proračuna. Svi prihodi i primici proračuna i proračunskih korisnika uplaćuju se u korist jedinstvenog računa Riznice.

Sva plaćanja unutar Riznice prema dobavljačima proračunskih korisnika izvršavaju se izravno, na temelju zahtjeva proračunskih korisnika riznice za plaćanje putem jedinstvenog računa. Transakcije i poslovni događaji u glavnoj knjizi proračunskih korisnika moraju biti usklađeni sa sadržajem i iznosom transakcija i poslovnih događaja sustava glavne knjige riznice, a svi se moraju temeljiti na vjerodostojnoj dokumentaciji.

Proračunski korisnici čiji se financijski izvještaji konsolidiraju u financijskim izvještajima Općine Gračac obvezni su svoje poslovanje obavljati putem Riznice, s tim da su proračunski korisnici i dalje u obvezi voditi sve poslovne knjige propisane zakonom.

Informacijski sustav Riznice uspostavit će se do 31. prosinca 2025. godine.

Svi proračunski korisnici dužni su zatvoriti svoje žiro račune do 31. prosinca 2025. godine, a sredstva koja se nalaze na računu obvezni su uplatiti na račun Proračuna Općine Gračac.

Obveza uplate vlastitih prihoda proračunskih korisnika utvrdit će se Odlukom o izvršavanju Proračuna Općine Gračac. Sustav riznice u potpunosti se primjenjuje od 1. siječnja 2026. godine.

**6. DOSTUPNOST MATERIJALA NA MREŽNIM STRANICAMA**

Proračunski korisnici mogu tekst ovih uputa i prilog naći i koristiti sa službene mrežne stranice Općine Gračac <https://www.gracac.hr/dokumenti.asp?id=7&n=6&g=1> , a Upute s prilozima Ministarstva financija dostupne su na <https://mfin.gov.hr/istaknute-teme/lokalna-samouprava/upute-za-izradu-proracuna-jlp-r-s/205> .

***Prilog:***

*1. Pravilnik* *o planiranju u sustavu proračuna („Narodne novine“ br. 1/24) putem poveznice:* [*https://narodne-novine.nn.hr/clanci/sluzbeni/2024\_01\_1\_3.html*](https://narodne-novine.nn.hr/clanci/sluzbeni/2024_01_1_3.html)

*2. Model prijedloga Financijskog plana proračunskog korisnika (*<https://www.gracac.hr/dokumenti.asp?id=7&n=6&g=1>